《青螺山色图二首为何先生志一赋 其二》
宋代·邓林

狂澜赴海势滔滔，倒障青螺出浪高。日照千崖生紫翠，雨来万壑泻波涛。

拾遗价重名逾重，水部文豪兴亦豪。泉石知音非偶尔，题诗寄贺此山曹。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。